Document ID: 32007D0549

NÕUKOGU OTSUS,
16. juuli 2007,
millega muudetakse nõukogus kokku tulnud liikmesriikide valitsuste esindajate 17. juuli 2006. aasta sisekokkulepet ühenduse abi rahastamise kohta mitmeaastase finantsraamistiku (2008-2013) alusel vastavalt AKV-EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa
(2007/549/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma liikmete ja teiselt poolt Euroopa Ühenduse ja selle liikmesriikide vahel, (1) millele kirjutati alla 23. juunil 2000. aastal Cotonous ning mida muudeti 25. juunil 2005 Luxembourgis, (2)
võttes arvesse sisekokkulepet nõukogus kokku tulnud liikmesriikide valitsuste esindajate vahel ühenduse abi rahastamise kohta mitmeaastase finantsraamistiku (2008-2013) alusel vastavalt AKV-EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa (edaspidi „sisekokkulepe”), (3) eriti selle artikli 1 lõiget 7 ja artikli 8 lõiget 4,
võttes arvesse 2005. aasta ühinemisakti, (4) eriti selle artikli 6 lõiget 11,
võttes arvesse komisjoni ettepanekut,
ning arvestades järgmist:
(1)
Vastavalt 2005. aasta ühinemisakti artikli 6 lõikele 11 ühinevad Bulgaaria Vabariik ja Rumeenia sisekokkuleppega automaatselt alates ühinemiskuupäevast.
(2)
Vastavalt sisekokkuleppe artikli 1 lõikele 7 muudetakse juhul, kui mõni uus riik ühineb ELiga, nõukogu otsusega sama artikli lõike 2 punktis a osutatud osamaksude jaotust, mis on praegu Bulgaariale ja Rumeeniale kehtestatud ainult hinnangulises suuruses.
(3)
Vastavalt sisekokkuleppe artikli 8 lõikele 4 muudetakse juhul, kui mõni uus riik ühineb ELiga, nõukogu otsusega sama artikli lõikes 2 sätestatud häälte arvu, mis on praegu Bulgaariale ja Rumeeniale kehtestatud ainult hinnanguliselt.
(4)
Osamaksud ja häälte arv tuleks kinnitada,
ON TEINUD JÄRGMISE OTSUSE:
Artikkel 1
Kinnitatakse sisekokkuleppe artikli 1 lõike 2 punktis a sätestatud jaotamispõhimõtted ja Bulgaaria ja Rumeenia osamaksud kümnendasse Euroopa Arengufondi ning sisekokkuleppe artikli 8 lõikes 2 sätestatud Bulgaaria ja Rumeenia häälte arv Euroopa Arengufondi komitees.
Artikkel 2
Sisekokkulepet muudetakse järgmiselt.
1.
Artikli 1 lõike 2 punktist a toodud tabelist jäetakse välja sulud ja tärn, mis järgnevad sõnadele „Bulgaaria” ja „Rumeenia” ning joonealune märkus „(*) Osamaksu hinnanguline suurus”.
2.
Artikli 8 lõikes 2 toodud tabelist jäetakse välja järgmised osad:
a)
sulud ja tärn, mis järgnevad sõnadele „Bulgaaria” ja „Rumeenia” ning samade ridade teises veerus esitatud nurksulud;
b)
joonealune märkus „(*) Eeldatav häälte osakaal”;
c)
rida „EL-25 kokku | 999”;
d)
sulud, tärn ning nurksulud reas „EL-27 kokku (*)” „[1 004]”.
3.
Artikli 8 lõige 3 asendatakse järgmisega:
„EAFi komitee võtab otsuseid vastu kvalifitseeritud häälteenamusega, milleks on 724 häält 1 004st ning mis esindab vähemalt 14 liikmesriigi poolthääli. Blokeeriv vähemus on 281 häält.”
Artikkel 3
Käesolev otsus jõustub selle vastuvõtmisele järgneval päeval.
Brüssel, 16. juuli 2007

Labels: 10
15
19
5